A magyar nagydíjon Kovalainen a 2. helyről indult, csapattársa, Lewis Hamilton mögül. Sokáig a 3. helyen autózott, mivel Felipe Massa megelőzte még a rajtnál. Hatalmas szerencséjére, Massának és Hamiltonnak is problémái adódtak. Hamilton defektet kapott, míg Massának 3 körrel a verseny vége előtt megállt az autója a célegyenesben. Így végül megnyerte élete első Formula–1-es nagydíját. Első futamgyőzelme mellett arról is emlékezetes lesz számára a XXIII. magyar nagydíj, hogy ő lett a Formula–1 100. futamgyőztese. Érdekes egybeesés, hogy a XXIII. magyar nagydíjon Kovalainen a 23-as rajtszámú McLaren MP4-23-mal nyert.